[bookmark: _GoBack]KONKURS ZA UČEŠĆE NA MEĐUNARODNOJ ŽIRIRANOJ IZLOŽBI „OTISAK UMETNIKA“
Autorski projekat Ane Marinović, MA primenjenih umetnosti
Organizator: Udruženje Kreativna fabrika
Poslovno-tehnička saradnja: ULUS – Udruženje likovnih umetnika Srbije
Rok za prijavu: 21. jul 2026. godine (do 23.59 časova)
Rezultati konkursa: 23. jul 2026. godine
Svečano otvaranje izložbe: 8. avgust 2026. godine
Trajanje izložbe: od 8. do 15. avgusta 2026. godine
Mesto održavanja: Umetnički paviljon „Cvijeta Zuzorić“, Kalemegdan, Beograd

Udruženje Kreativna fabrika raspisuje konkurs za učešće na međunarodnoj žiriranoj izložbi „Otisak umetnika“, novom autorskom projektu Ane Marinović, MA primenjenih umetnosti, koji organizuje Udruženje Kreativna fabrika uz poslovno-tehničku saradnju sa ULUS-om (Udruženjem likovnih umetnika Srbije).
Međunarodna izložba „Otisak umetnika“ nastala je sa idejom da okupi umetnike različitih generacija, poetika i umetničkih disciplina, stvarajući prostor za dijalog, razmenu iskustava i predstavljanje savremenog umetničkog stvaralaštva.
Poseban značaj ovom projektu daje poslovno-tehnička saradnja sa ULUS-om (Udruženjem likovnih umetnika Srbije), najstarijim i najznačajnijim reprezentativnim udruženjem profesionalnih likovnih umetnika u Srbiji. Osnovan 1919. godine, ULUS više od jednog veka predstavlja jednu od najvažnijih institucija srpske likovne umetnosti i svojim radom doprinosi razvoju, afirmaciji i očuvanju profesionalnog umetničkog stvaralaštva.
Sa izuzetnim zadovoljstvom i ponosom predstavljamo činjenicu da će izložba biti održana u Umetničkom paviljonu „Cvijeta Zuzorić“, jednom od najznačajnijih i najprestižnijih izlagačkih prostora u Srbiji. Otvoren 1928. godine kao prvi namenski izgrađen umetnički paviljon u Beogradu, ovaj prostor već gotovo jedan vek predstavlja simbol profesionalne umetničke scene i mesto na kojem su izlagale generacije najistaknutijih domaćih i međunarodnih umetnika.
Izlaganje u ovom prostoru predstavlja izuzetnu priliku za profesionalnu afirmaciju autora i mogućnost da svoje radove predstave u instituciji koja je decenijama sinonim za kvalitet, tradiciju i umetničku izvrsnost.
Pozivamo umetnike iz zemlje i inostranstva da svojim radovima postanu deo ovog međunarodnog projekta i ostave svoj autentični otisak umetnika.

O TEMI IZLOŽBE
„Otisak umetnika“ predstavlja jedinstveni trag koji svaki stvaralac ostavlja kroz svoje delo. Bez obzira na tehniku, stil ili umetničku disciplinu, svako delo nosi u sebi deo autorovog iskustva, senzibiliteta, promišljanja i pogleda na svet. Taj prepoznatljivi pečat, autentičan rukopis i lični izraz čine ono što nazivamo otiskom umetnika.
Tema je otvorena za različita tumačenja i umetničke pristupe. Otisak može biti lični, emocionalni, društveni, kulturni ili estetski. Može predstavljati trag sećanja, identiteta, vremena u kojem živimo ili promene koje umetnost ostavlja na pojedinca i zajednicu.
Pozivamo umetnike da kroz svoje radove predstave ono što smatraju svojim autentičnim doprinosom savremenom umetničkom stvaralaštvu.

Učešće na međunarodnoj žiriranoj izložbi „Otisak umetnika“ predstavlja priliku da svoj rad predstavite u jednom od najznačajnijih izlagačkih prostora u Srbiji, u okviru projekta koji okuplja autore različitih umetničkih izraza i afirmiše savremeno likovno i primenjeno stvaralaštvo.
Izložba se organizuje uz poslovno-tehničku saradnju sa ULUS-om, institucijom koja više od jednog veka predstavlja jedan od najvažnijih stubova profesionalne likovne scene Srbije, čime projekat dobija dodatnu organizacionu i stručnu podršku.
Verujemo da će izložba postati mesto susreta novih ideja, umetničkih dijaloga i budućih saradnji, pružajući učesnicima mogućnost da svoje stvaralaštvo predstave široj publici u reprezentativnom galerijskom prostoru.

DETALJI KONKURSA
Konkurs je otvoren za radove iz oblasti likovnih i primenjenih umetnosti u svim tehnikama, uključujući: crtež, sliku, akvarel, grafiku, fotografiju, kolaž, digitalnu umetnost, ilustraciju, industrijski dizajn, modni dizajn, keramiku, mozaik, skulpturu, objekat, instalaciju i druge savremene umetničke prakse.
Radovi koje je generisala ili izradila veštačka inteligencija (AI) neće biti prihvaćeni.

KRITERIJUMI I USLOVI UČEŠĆA
Na konkursu mogu učestvovati članovi reprezentativnih umetničkih udruženja, članovi drugih umetničkih organizacija, samostalni umetnici, studenti umetničkih škola i fakulteta, kao i autori koji nisu članovi nijednog udruženja, ali se aktivno bave umetničkim stvaralaštvom.
Učesnici moraju imati navršenih 18 godina.
Svaki autor može prijaviti najviše dva rada.
Format radova nije ograničen.

NAČIN PRIJAVLJIVANJA
Prijava se šalje isključivo kreiranjemp novog e-maila na adresu: otisakumetnika@gmail.com   
Naslov e-maila: Prijava na konkurs za Otisak umetnika
Potrebna dokumentacija:
1. Fotografija rada za žiriranje: JPG format, RGB mod, do 500 KB 
2. Fotografija rada za katalog: 300 dpi, CMYK mod, duža strana do 15 cm 
Naziv fotografije mora sadržati ime autora i naziv rada (obavezno preimenovati fotografije) 
Podaci u telu e-maila (ne slati kao Word ili PDF):
1. Ime i prezime autora 
2. E-mail, telefon, adresa 
3. Naziv dela, godina nastanka, tehnika, medij, dimenzije, NETO cena
4. Kratka biografija (do 10 rečenica) 
5. Obavezno navesti opciju plaćanja kotizacije (opcija 1 ili 2 – samo za autore koji prođu žiriranje) 
• Obavezno navesti ako rad ima posebne tehničke zahteve (radovi se kače na ekser – nema bušenja zidova)


Kotizacija
Opcija 1: umetnik lično donosi rad u galeriju
• Cena: 2.800 RSD (Srbija)
• Uključuje pripremu i štampu kataloga
• Nije moguće slanje radova poštom
Opcija 2: organizator štampa i oprema radove
• Umetnici iz Srbije: 3.800 RSD
• Umetnici iz inostranstva: 35 EUR
• Katalog se dostavlja u PDF formatu
• Namenjeno umetnicima koji nisu u mogućnosti da lično dostave rad
Prilikom prijave obavezno označiti opciju 1 ili 2.

Napomena o dežurstvu
Tokom trajanja izložbe biće organizovano dobrovoljno dežurstvo (prepodnevna smena u trajanju od 3h, od 16 do 19h).
• Autori se prijavljuju za jedan termin
• Cilj: veća sigurnost radova i profesionalniji utisak izložbe
• Umetnici imaju priliku da predstave svoje radove publici
• Radno vreme galerije: svaki dan od 10 do 19h (osim nedeljom i ponedeljkom)

Umetnički savet izložbe
Saša Janjić – diplomirani istoričar umetnosti
Uglješa Colić – doktor likovnih umetnosti
Milena Mitrović – MA primenjenih umetnosti
Igor Markisić – MA primenjenih umetnosti
Ana Marinović – MA primenjenih umetnosti
Uglješa Colić – doktor likovnih umetnosti

KLAUZULA O ODGOVORNOSTI
Organizator ulaže maksimalan napor u realizaciju izložbe, ali ne snosi odgovornost za eventualno oštećenje, gubitak ili krađu radova. Radovi nisu osigurani. Organizator ne odgovara za kršenje prava intelektualne svojine trećih lica.
Umetnici koji prođu žiriranje saglasni su da organizator može koristiti njihove radove za katalog i promociju (društvene mreže i mediji).
Prijavom na konkurs učesnici prihvataju sve uslove.

Verujemo da će međunarodna izložba „Otisak umetnika“ postati mesto susreta različitih umetničkih poetika, novih saradnji i stvaralačkih dijaloga. Pozivamo vas da svojim radovima postanete deo ovog projekta i zajedno sa nama ostavite trag u savremenoj umetničkoj sceni.

Projekat realizuje:
Udruženje Kreativna fabrika
Poslovno-tehnička saradnja:
ULUS – Udruženje likovnih umetnika Srbije
Medijska podrška:
Looker Weekly i Miss Stills Photography
YouTube kanal Kreativne fabrike:
https://www.youtube.com/@kreativna_fabrika

